ddrg/super_eurlex huggingface dataset:
KIRJALLINEN KYSYMYS E-0290/00 esittäjä(t): Jan Wiersma (PSE) neuvostolle. Kroatian Phare-ohjelma.



Virallinen lehti nro 330 E , 21/11/2000 s. 0117 - 0118



KIRJALLINEN KYSYMYS E-0290/00 esittäjä(t): Jan Wiersma (PSE) neuvostolle (14. helmikuuta 2000) Aihe: Kroatian Phare-ohjelma Onko neuvosto valmis harkitsemaan uudelleen Kroatian Phare-ohjelman jäädyttämistä, kun otetaan huomioon Kroatian 3. tammikuuta 2000 pidettyjen vaalien myönteiset tulokset? Vastaus (2. toukokuuta 2000) Kroatian äskettäiset parlamentti- ja presidentinvaalit ja niiden demokraattinen toimittamistapa ovat aloittaneet uuden vaiheen Kroatian politiikassa. Euroopan unioni pitää erittäin rohkaisevana tätä kehitystä, joka päättää yhden luvun Kroatian historiassa ja merkitsee maalle uuden aikakauden alkua. Unioni on toistanut halukkuutensa työskennellä hyvin tiiviisti uusien viranomaisten kanssa heidän pyrkiessään tekemään Kroatiasta euroatlanttisen yhteisön täysivaltainen jäsen. Näin ollen yleisten asiain neuvosto päätti jo tammikuussa perustaa pikaisesti EU:n ja Kroatian yhteisen erityistyöryhmän osana vakautus- ja assosiaatioprosessia; työryhmän on tarkoitus valmistella maaperää tulevia sopimussuhteita varten. Työryhmä perustettiin 15. helmikuuta Brysselissä pidetyssä kokouksessa. Lisäksi neuvosto kehotti helmikuun istunnossaan komissiota tekemään toteutettavuustutkimuksen vakautus- ja assosiaatiosopimuksen tekemistä koskevien neuvottelujen aloittamiseksi Kroatian kanssa. Neuvosto asetti 29. huhtikuuta 1997 hyväksymässään Kaakkois-Eurooppaan sovellettavassa Euroopan unionin alueellisessa lähestymistavassa etuuskohteluun oikeutetuille kauppatoimenpiteille, Phare-avulle ja sopimussuhteille useita ehtoja. Näiden ehtojen täyttymistä tarkistetaan säännöllisesti. Viimeisimmän tarkistuksen yhteydessä helmikuussa 2000 EU:n vakautus- ja assosiaatioprosessin ja alueellisen lähestymistavan ehtojen alaisten maiden osalta ei päätetty merkittävistä muutoksista, eli Kroatian tilanne on Phare-avun osalta toistaiseksi ennallaan. Komissio on helmikuussa lähettänyt Kroatiaan tilannetta kartoittavan valtuuskunnan, jonka tehtävänä on tutkia mahdollisuuksia tukea uudistustoimia, kuten esimerkiksi laajentaa Phare-ohjelma koskemaan Kroatiaa.
KIRJALLINEN KYSYMYS P-1623/00 esittäjä(t): Roberto Bigliardo (TDI) komissiolle. Vibo Valentiassa sijaitsevan Tonno Nostromo -yhtiön työntekijät.



Virallinen lehti nro 046 E , 13/02/2001 s. 0208 - 0209



KIRJALLINEN KYSYMYS P-1623/00 esittäjä(t): Roberto Bigliardo (TDI) komissiolle (16. toukokuuta 2000) Aihe: Vibo Valentiassa sijaitsevan Tonno Nostromo -yhtiön työntekijät Onko komissio tietoinen, että tonnikalaa tuottava Tonno NostromoGruppo Calvo -yhtiön työntekijöiden työpaikat Porto Salvon jalostamossa ovat uhattuina? Yhtiö on jo vuosia ollut merkittävä työllistäjä pahasta työttömyydestä kärsivällä alueella ja sen markkinaosuus on ollut suuri. Nyt yhtiö on ilmoittanut, että saman tuotteen valmistaminen Espanjassa on tuottavampaa kuin Italiassa. Nostromon työntekijät ovat laatineet uudistussuunnitelman tonnikalasäilyketehtaan perustamiseksi Calabriaan. Työntekijäjärjestöt ovat ilmoittaneet olevansa valmiita keskustelemaan joustoista ja työn tehokkaammasta organisoinnista. Katsooko komissio, että sen tulisi toimia tässä asiassa yhtiön uudistusten nopeuttamiseksi? Anna Diamantopouloun komission puolesta antama vastaus (27. kesäkuuta 2000) Komission tehtäviin ei kuulu puuttua suoraan arvoisan parlamentin jäsenen esittämän kaltaisiin teollisuuden rakenneuudistuksiin. Komissio haluaa muistuttaa, että erikoistapauksessa voidaan soveltaa työntekijöiden joukkovähentämistä koskevan jäsenvaltioiden lainsäädännön lähentämisestä 20 päivänä heinäkuuta 1998 annettua neuvoston direktiiviä 98/59/EY(1) sekä kansallisia määräyksiä, joilla se siirretään osaksi Italian lainsäädäntöä. Kalatalousalan rakenteellisia toimia koskevista yksityiskohtaisista säännöistä ja edellytyksistä 17 päivänä joulukuuta 1999 annetun neuvoston asetuksen (EY) N:o 2792/1999(2) 16 artiklan 1 kohdan b alakohdassa säädetään, että jäsenvaltiot voivat myöntää kalatuotteiden jalostusteollisuudelle kalatalouden ohjauksen rahoitusvälineen (KOR) osarahoittamia korvauksia toiminnan tilapäisestä lopettamisesta. On kyseistä rakenneuudistusohjelmaa hallinnoivan viranomaisen tehtävä päättää, myöntääkö se kyseisiä korvauksia. Sen on kuitenkin noudatettava edellä mainittuja säännöksiä. (1) EYVL L 225, 12.8.1998. (2) EYVL L 337, 30.12.1999.
KIRJALLINEN KYSYMYS P-0665/00 esittäjä(t): Roberto Bigliardo (TDI) komissiolle. Echelon-vakoilujärjestelmä ja Yhdistyneen kuningaskunnan osallistuminen siihen.



Virallinen lehti nro 374 E , 28/12/2000 s. 0128 - 0129



KIRJALLINEN KYSYMYS P-0665/00 esittäjä(t): Roberto Bigliardo (TDI) komissiolle (29. helmikuuta 2000) Aihe: Echelon-vakoilujärjestelmä ja Yhdistyneen kuningaskunnan osallistuminen siihen Onko komissio tietoinen monissa sanomalehdissä ja ranskankielisen kansainvälisen tv-kanavan TV 5:n uutisissa 21. helmikuuta 2000 tehdyistä paljastuksista, jotka koskevat Campbellin raporttia Ison-Britannian osallistumisesta Yhdysvaltojen pystyttämään myös Euroopassa toimivaan elektronisen vakoilun Echelon-järjestelmään? Yhdistyneen kuningaskunnan alueelle on tuotu Yhdysvaltojen kanssa vuonna 1948 tehdyn salaisen sopimuksen nojalla laitteistoja kaikenlaisia viestejä sieppaavaa valtavaa vakoilukeskusta varten. Campbellin raportin mukaan Yhdysvallat on käyttänyt järjestelmää muihinkin kuin sotilaallisiin tarkoituksiin, mm. omien teollisuus- ja kauppayritystensä suosimiseen eurooppalaisten yritysten tappioksi. Onko komissio tietoinen näistä paljastuksista? Eikö komissio katso, että Yhdistynyt kuningaskunta on rikkonut solidaarisuutta koskevan sopimuksensa muiden jäsenvaltioiden kanssa? Eikö komissio katso, että sen pitää ehdottaa ministerineuvostolle rangaistusten määräämistä Yhdistyneelle kuningaskunnalle tämän Amsterdamin sopimuksen vastaisen ennakkotapauksen vuoksi? Romano Prodin komission puolesta antama vastaus (18. huhtikuuta 2000) Komissio kehottaa arvoisaa parlamentin jäsentä tutustumaan komission Euroopan parlamentin kolmannessa maaliskuun istunnossa Echelonista antamaan julkilausumaa(1). (1) Keskusteltavat aiheet Euroopan parlamentissa (maaliskuu 2000).
KIRJALLINEN KYSYMYS E-1046/00 esittäjä(t): Ilda Figueiredo (GUE/NGL) komissiolle. EPAC:in uudelleenjärjestely.



Virallinen lehti nro 046 E , 13/02/2001 s. 0111 - 0111



KIRJALLINEN KYSYMYS E-1046/00 esittäjä(t): Ilda Figueiredo (GUE/NGL) komissiolle (4. huhtikuuta 2000) Aihe: EPAC:in uudelleenjärjestely Komission puolesta 15. maaliskuuta 2000 antamassaan vastauksessa kysymykseeni E-0221/00(1), joka koski Empresa para a Agro-Alimentação e Cereais, SA (EPAC) -nimistä yhtymää, komission jäsen Franz Fischler totesi, että Portugali oli toimittanut uudelleenjärjestelyä koskevan suunnitelman lopullisen version komissiolle vuoden 1999 lopulla ja että komissio päättää lopullisesta kannastaan asiaan mahdollisimman pian. Näin ollen pyydän, että komissio - ilmoittaa, milloin se aikoo päättää kannastaan, - ilmoittaa kantansa Portugalin hallituksen ehdotukseen heti kun siitä on päätetty. (1) EYVL C 26 E, 26.1.2001, s. 21. Franz Fischlerin komission puolesta antama vastaus (28. huhtikuuta 2000) Tässä vaiheessa komission ei ole vielä mahdollista ilmoittaa milloin se tekee lopullisen päätöksensä tästä asiasta. Komission päätös riippuu paljolti yhteisöjen tuomioistuimessa Portugalia vastaan vireillä olevasta menettelystä, joka koskee Entreprise publique d'approvisionnement des céréales (EPAC) -yhtiölle myönnetystä valtiontuesta 9. heinäkuuta 1997(1) tehdyn komission päätöksen soveltamatta jättämistä. Tämän asian käsittely voi vaikuttaa komission päätökseen. Komissio ilmoittaa viipymättä lopullisesta päätöksestään Portugalin hallitukselle. (1) EYVL L 311, 14.11.1997.
KIRJALLINEN KYSYMYS E-1305/00 esittäjä(t): Michl Ebner (PPE-DE) neuvostolle. Suullinen kysymys H-0191/00.



Virallinen lehti nro 046 E , 13/02/2001 s. 0168 - 0168



KIRJALLINEN KYSYMYS E-1305/00 esittäjä(t): Michl Ebner (PPE-DE) neuvostolle (27. huhtikuuta 2000) Aihe: Suullinen kysymys H-0191/00 Sain 17. maaliskuuta 2000 kirjallisen vastauksen suulliseen kysymykseeni H-0191/00 Israelista ja Venäjästä. Vastauksesta ilmenee, että neuvosto käsitteli kysymykseni ensimmäistä ja toista kappaletta, mutta jätti kolmannen ja ratkaisevan kappaleen täysin vaille huomiota. Vastauksessa ei otettu lainkaan kantaa asiayhteyteen, joka liittyi 14 jäsenvaltion toteuttamiin Itävallan vastaisiin toimiin, vaikka se oli kysymyksen tarkoitus. Kysymystä voidaan tästä syystä pitää suurelta osin vastaamattomana. Kysymyksen esittäjä odottaa neuvostolta kattavampaa vastausta. Vastaus (10. heinäkuuta 2000) Neuvosto viittaa vastaukseen, jonka se antoi arvoisan parlamentin jäsenen aikaisempaan samaa asiaa koskevaan kysymykseen. Koska kysymyksen viimeinen kappale oli osoitettu puheenjohtajavaltio Portugalille, neuvoston ei olisi soveliasta vastata siihen. Joka tapauksessa neuvosto ei ole ottanut kantaa kyseiseen asiaan.
KIRJALLINEN KYSYMYS E-1601/00 esittäjä(t): Ilda Figueiredo (GUE/NGL) komissiolle. Maatalous-, metsätalous- ja kalastusasioita käsittelevän parlamenttien välisen kokouksen ensimmäinen kokoontuminen.



Virallinen lehti nro 046 E , 13/02/2001 s. 0206 - 0206



KIRJALLINEN KYSYMYS E-1601/00 esittäjä(t): Ilda Figueiredo (GUE/NGL) komissiolle (29. toukokuuta 2000) Aihe: Maatalous-, metsätalous- ja kalastusasioita käsittelevän parlamenttien välisen kokouksen ensimmäinen kokoontuminen Maatalous-, metsätalous- ja kalastusasioita käsittelevä parlamenttien välinen kokous pidettiin Etelä-Koreassa 22.24. helmikuuta 2000. Kokouksessa keskusteltiin kyseisten alojen WTO-kysymyksistä. Tietojemme mukaan Euroopan unionia edusti ainoastaan eräs komission asiantuntija eikä ketään Euroopan parlamentin edustajaa ollut paikalla, vaikka se kokouksen luonteesta johtuen olisi ollut toivottavaa. 1. Pyydettiinkö komissiota osallistumaan kokoukseen? 2. Eikö komissio katso, että tämä kokous oli niin tärkeä, että komissiota olisi pitänyt edustaa kokouksessa mahdollisimman korkean tason edustaja, kuten komission jäsen? Franz Fischlerin komission puolesta antama vastaus (11. heinäkuuta 2000) Ei.
KIRJALLINEN KYSYMYS E-0652/00 esittäjä(t): Carlos Ripoll y Martínez de Bedoya (PPE-DE) komissiolle. Lentoliikenteen vapauttaminen.



Virallinen lehti nro 026 E , 26/01/2001 s. 0080 - 0080



KIRJALLINEN KYSYMYS E-0652/00 esittäjä(t): Carlos Ripoll y Martínez de Bedoya (PPE-DE) komissiolle (9. maaliskuuta 2000) Aihe: Lentoliikenteen vapauttaminen Nykyään monet matkustajat myöhästyvät jatkolennoiltaan, koska lentoyhtiöt vaikka ovatkin tietokoneyhteydessä keskenään eivät kirjoita toisten lentoyhtiöiden operoimille jatkolennoille maihinnousukorttia pakottaakseen matkustajat ostamaan koko lentoyhteyden samalta yhtiöltä. Toinen melko yleinen käytäntö on, että samalla reitillä operoivat eri lentoyhtiöt eivät tee matkatavaroiden matkaselvitystä lopulliseen määränpaikkaan asti. Onko olemassa sääntöjä, jotka estäisivät lentoyhtiöitä turvautumasta tämänkaltaisiin epäammattimaisiin menettelyihin? Jos ei, niin aikooko komissio säätää jonkinlaisia normeja matkustajien suojelemiseksi lentoyhtiöiden epäammattimaisilta menettelyiltä? Loyola de Palacion komission puolesta antama vastaus (2. toukokuuta 2000) Lentoliikennettä koskevan yhteisön politiikan keskeisenä tavoitteena on ollut perustaa yhtenäiset ja kilpailukykyiset markkinat. Tämä tavoite onkin nyt pääosin saavutettu, mikä tarkoittaa sitä, että lentoyhtiöt voivat kilpailla vapaasti ja päättää palveluista, joita ne tarjoavat asiakkailleen, kunhan vain turvallisuutta, ympäristöä ja matkustajien oikeuksia sekä muuta asiaa koskevaa lainsäädäntöä noudatetaan. Komissio työskentelee parhaillaan vahvistaakseen matkustajien sopimukseen perustuvia oikeuksia ja edistääkseen lentoyhtiöiden vapaaehtoisia aloitteita matkustajien kohtelun parantamiseksi. Se antaa asiasta tiedonannon, joka valmistuu kesäkuussa 2000. Tällä välin komissio aloittaa kampanjan, jolla tiedotetaan matkustajille heidän yhteisön lainsäädäntöön perustuvista nykyisistä oikeuksistaan. Kampanja toteutetaan asettamalla lentomatkustajien oikeuksia koskevat perustekstit esille muun muassa lentoasemilla.
KIRJALLINEN KYSYMYS E-0560/00 esittäjä(t): Christopher Huhne (ELDR) komissiolle. Petokset EU:ssa.



Virallinen lehti nro 374 E , 28/12/2000 s. 0108 - 0108



KIRJALLINEN KYSYMYS E-0560/00 esittäjä(t): Christopher Huhne (ELDR) komissiolle (29. helmikuuta 2000) Aihe: Petokset EU:ssa Voisiko komissio antaa arvion EU:n talousarvion täytäntöönpanossa havaituista petoksista vuosittain viimeiseltä saatavilla olevalta viiden vuoden ajanjaksolta ja ilmoittaa, kuinka suuri tämä summa on suhteessa koko talousarvioon? Voisiko komissio myös antaa vertailukelpoiset luvut kunkin jäsenvaltion omista talousarvioista, jotta voitaisiin tehdä vertailu sekä ottaa käyttöön paras toimintatapa ja benchmarking-käytäntö? Michaele Schreyerin komission puolesta antama vastaus (17. huhtikuuta 2000) Komissio lähettää arvoisalle parlamentin jäsenelle yhteisöjen taloudellisten etujen suojaamista ja petostentorjuntaa vuosina 1997 ja 1998 koskevat vuosikertomukset(1). Kertomuksissa analysoidaan myös tietoja, joita jäsenvaltiot ovat toimittaneet sääntöjenvastaisuuksista ja petoksista sekä perinteisten omien varojen että Euroopan maatalouden ohjaus- ja tukirahaston (EMOTR) tukiosaston ja rakennetoimien alalla. Vuoden 1998 kertomuksessa esitetään arvio, jonka mukaan jäsenvaltioiden ilmoittamien sääntöjenvastaisuuksien ja petosten sekä komission jäsenvaltioiden kanssa tekemien tutkimusten talousarviovaikutus oli omien varojen osalta 3,8 prosenttia, EMOTR:n tukiosaston osalta 1 prosenttia ja rakennetoimien osalta 0,18 prosenttia vuonna 1998. Tämän perusteella näyttää siltä, että jäsenvaltioiden vuonna 1998 ilmoittamista tapauksista viidenneksessä voi olla kyse rangaistavasta teosta (petoksesta). Komission suoraan hallinnoimista menoista, joita jäsenvaltioiden ei siis tarvitse ilmoittaa, tällaisten tapausten osuus näyttää UCLAFin (nyttemmin OLAF, Euroopan petostentorjuntavirasto) suorittamien tutkimusten perusteella olleen vuonna 1998 noin 0,10 prosenttia. Komissio ei tiedä kansallisia talousarvioita rasittavien petosten suuruutta mutta ei usko niiden perustuvan samoihin realiteetteihin, joten vertailu ei ole järkevää: jäsenvaltioiden talousarviot ovat yleensä toimintabudjetteja kun yhteisön talousarvio muodostuu 95 prosenttisesti erilaisista tuista. (1) KOM(98) 276 lopullinen ja KOM(1999) 590 lopullinen.
KIRJALLINEN KYSYMYS E-1068/00 esittäjä(t): Avril Doyle (PPE-DE) komissiolle. Nautaeläinten tuberkuloositutkimus.



Virallinen lehti nro 374 E , 28/12/2000 s. 0206 - 0206



KIRJALLINEN KYSYMYS E-1068/00 esittäjä(t): Avril Doyle (PPE-DE) komissiolle (4. huhtikuuta 2000) Aihe: Nautaeläinten tuberkuloositutkimus Ainoa EU:ssa hyväksytty nautojen tuberkuloositesti on direktiivissä 64/432(1) määritelty nahanalainen tuberkuliinitutkimus, joka on karjakohtainen eikä eläinkohtainen. Laboratoriotutkimuksissa on edistytty huomattavasti verinäytteisiin perustuvien testien suhteen ja näistä gamma-interferonitesti on antanut lupaavimpia tuloksia. Voiko komissio ilmoittaa, milloin voimme odottaa verinäytteiden perusteella tehtävän karjan tuberkuloositutkimuksen käyttöönottoa? Minkä tyyppinen testi on todennäköisimmin kyseessä? (1) EYVL L 121, 29.7.1964, s. 19772012. David Byrnen komission puolesta antama vastaus (11. toukokuuta 2000) Eläinten terveyteen liittyvistä ongelmista yhteisön sisäisessä nautaeläinten ja sikojen kaupassa 26. kesäkuuta 1964 annetun neuvoston direktiivin 64/432/ETY liitteessä B annetaan tuberkuliinien valmistusta ja käyttöä koskevat standardit. Voimassa olevan yhteisön lainsäädännön mukaan tuberkuloosi-ihotesti on määräystenmukainen testi. Kansainvälisen eläintautiviraston oppaassa, jossa annetaan diagnostisia testejä ja rokotteita koskevat standardit, määrätään ainoastaan tuberkuloosi-ihotestistä kansainvälisen kaupan tarkoituksiin. Tanska, Saksa, Italian Bolsanon ja Trenton maakunnat, Luxemburg, Alankomaat, Itävalta, Suomi ja Ruotsi ovat onnistuneet hävittämään taudin käyttämällä tuberkuloosi-ihotestiä, ja näitä maita tai alueita pidetään direktiivin mukaisesti virallisesti taudista vapaina. Kyseisen direktiivin 16 artiklan mukaisesti komissio saattaa ajan tasalle ja tarvittaessa muuttaa liitettä B eläinlääkintäalan tiedekomitean lausunnon perusteella liitteen mukauttamiseksi tieteen kehitykseen. Komissio sai marraskuussa 1999 tiedekomitean loppuraportin, joka on julkaistu myös terveys- ja kuluttaja-asioiden pääosaston verkkosivulla. Raportissa eläinlääkintäalan tiedekomitea vahvistaa tuberkuloosi-ihotestin määräystenmukaiseksi testiksi. Raportissa viitataan kuitenkin myös serologiseen ja gammainterferonitestiin. Gammainterferonitestistä raportissa todetaan, että sen hyväksymistä viralliseksi lisämenetelmäksi tuberkuloositestauksessa olisi kannustettava niin, että sitä voitaisiin käyttää paikallisesti määritettävin edellytyksin yksittäisissä taudinhävittämisohjelmissa. Kansainvälinen eläintautivirasto suosittelee gammainterferonitestiä vain eläimille, joita on vaikea tai vaarallinen käsitellä, kuten pahansisuista karjaa tai muita onttosarvisia. Tällä hetkellä gammainterferonitesti on hyväksytty virallisesti Australiassa, Uudessa Seelannissa ja Yhdysvalloissa. Komissio tulee tarkistamaan direktiivin 64/432/ETY tekniset liitteet, mutta tähän liittyen sen on kuultava vielä jäsenvaltioiden diagnostisten laboratorioiden ja eläinlääkintäviranomaisten asiantuntijoita.
KIRJALLINEN KYSYMYS E-0300/00

esittäjä(t): Hartmut Nassauer (PPE-DE) komissiolle

(11. helmikuuta 2000)

Aihe: Selvittämättömät omaisuuskysymykset Saksan liittotasavallan ja Tekin tasavallan välillä

On tunnettua, että Saksan liittotasavallan hallitus on aina pitänyt kansainvälisen oikeuden vastaisena saksalaisten karkottamista Tekkoslovakiasta ja saksalaisten omaisuuden takavarikointia korvauksetta. Saksan hallitus on edustanut painokkaasti tätä kantaa.

Selvittämättömän omaisuuskysymyksen poliittista merkitystä yhteisön oikeusjärjestyksen kannalta ei voida selvittää viittaamalla EY:n perustamissopimuksen 295 artiklaan.

Miten komissio arvioi edelleen selvittämättä olevaa omaisuuskysymystä Tekin tasavallan kanssa käytävien jäsenyysneuvottelujen yhteydessä, ja onko se valmis toimimaan tämän epäoikeudenmukaisen tilanteen selvittämiseksi?

Günter Verheugenin komission puolesta antama yhteinen vastaus kirjallisiin kysymyksiin E-0293/00, E-0294/00, E-0295/00, E-0296/00, E-0297/00, E-0298/00, E-0299/00, E-0300/00, E-0301/00, E-0302/00, E-0303/00 ja E-0398/00

(20. maaliskuuta 2000)

Tekin tasavallan kanssa käytävissä liittymisneuvotteluissa on keskitytty pääasiallisesti siihen, että Tekki hyväksyy Euroopan unionin yhteisösäännöstön ja yhdenmukaistaa kansalliset säädöksensä sen mukaisiksi sekä sen kykyyn täyttää Eurooppa-neuvoston asettamat liittymisehdot. Jäsenvaltiona Tekin on hyväksyttävä ja toteutettava kaikki yhteisön lainsäädännön ja politiikan alat, mukaan luettuina henkilöiden vapaata liikkuvuutta ja sijoittautumisvapautta koskevat periaatteet. Arvoisan parlamentin jäsenen esille tuomaa kysymystä on tarkasteltava ensisijaisesti tässä yhteydessä, mutta luonnollisesti myös Kööpenhaminassa vahvistetuilla poliittisilla kriteereillä on merkitystä sen vuoksi, että ne pitävät sisällään ihmisoikeuksien ja vähemmistöjen oikeuksien suojelua koskevia näkökantoja. Komissio valvoo kyseisten oikeuksien kehitystä kaikissa hakijamaissa.

On kuitenkin tärkeää huomata, että näissä kysymyksissä esille otettu aihe liittyy ennen EY:n perustamissopimuksen voimaantuloa sattuneisiin tapahtumiin. Niin sanotuilla Benesch-säädöksillä ei tämän vuoksi ole merkitystä liittymisneuvotteluissa. Lisäksi EY:n perustamissopimuksen 295 artiklassa (entisessä 222 artiklassa) todetaan, että sopimuksella puututa jäsenvaltioiden omistusoikeusjärjestelmiin. Komissiolla ei siten ole valtuuksia puuttua omaisuuden palauttamista koskeviin kysymyksiin nykyisessä tai tulevassa jäsenvaltiossa.

Tekki on kuitenkin vuodesta 1992 osallistunut ihmisoikeuksien ja perusvapauksien suojaamiseksi tehtyyn Euroopan yleissopimukseen. Vastuu kyseisen yleissopimuksen täytäntöönpanosta kuuluu Euroopan neuvostolle. Kyseistä yleissopimusta koskevat kysymykset olisi sen vuoksi parasta osoittaa Euroopan neuvostolle.

Komissio haluaisi lisäksi kiinnittää arvoisan parlamentin jäsenen huomiota Tekin ja Saksan väliseen 21. tammikuuta 1997 hyväksyttyyn julistukseen kahdenkeskeisistä suhteista.

Edellä mainittujen useiden syiden vuoksi komissio katsoo, että sen on vaikeaa ottaa kantaa arvoisan parlamentin jäsenen esille tuomiin yksittäisiin tapauksiin.
KIRJALLINEN KYSYMYS E-0624/00 esittäjä(t): Avril Doyle (PPE-DE) komissiolle. Turvapaikanhakijoiden määrät ja toimet yhteisen turvapaikka- ja maahanmuuttopolitiikka luomiseksi.



Virallinen lehti nro 374 E , 28/12/2000 s. 0122 - 0122



KIRJALLINEN KYSYMYS E-0624/00 esittäjä(t): Avril Doyle (PPE-DE) komissiolle (3. maaliskuuta 2000) Aihe: Turvapaikanhakijoiden määrät ja toimet yhteisen turvapaikka- ja maahanmuuttopolitiikka luomiseksi Voisiko komissio esittää koosteen turvapaikanhakijoiden kokonaismäärästä EU:ssa viime vuoden aikana, kommentoida suuntauksia turvapaikanhakijoiden määrissä EU:ssa viiden viime vuoden aikana, esittää luettelon turvapaikanhakija määristä asukasta ja jäsenvaltiota kohti ja kommentoida viimeaikaisia kehityskulkuja pyrittäessä luomaan yhteistä turvapaikka- ja maahanmuuttopolitiikkaa? António Vitorinon komission puolesta esittämä vastaus (13. huhtikuuta 2000) Yhteisen turvapaikka- ja maahanmuuttopolitiikan luomiseen liittyvät viimeaikaiset tapahtumat: uuden, 1. toukokuuta 1999 voimaan tulleen EY:n perustamissopimuksen IV osasto, Tampereella 15. 16. lokakuuta 1999 pidetyn Eurooppa-neuvoston erityiskokouksen puheenjohtajan päätelmät ja erityisesti sen 3, 4 ja 1027 kohta sekä ennen kaikkea komission aloitteet, kuten 3. maaliskuuta 1999 päivätty komission valmisteluasiakirja Kohti turvapaikkamenettelyjen yhteisiä vaatimuksia(1), 26. toukokuuta 1999 annettu ehdotus neuvoston asetukseksi Eurodacin perustamisesta turvapaikanhakijoiden ja tiettyjen muiden ulkomaalaisten sormenjälkien vertailemista varten(2), 1. joulukuuta 1999 annettu ehdotus neuvoston direktiiviksi oikeudesta perheen yhdistämiseen(3) ja 14. joulukuuta 1999 annettu ehdotus neuvoston päätökseksi Euroopan pakolaisrahaston perustamisesta(4). Lisäksi komissio on antanut neuvostolle ja parlamentille tiedonannon tulostaulu vapauteen, turvallisuuteen ja oikeuteen perustuvan alueen toteutumisen seuraamiseksi Euroopan unionissa. Lähetämme suoraan kysyjälle sekä parlamentin sihteeristöön kaksi turvapaikkahakemuksia koskevaa taulukkoa. (1) SEC(1999) 271 lopullinen. (2) KOM(1999) 260 lopullinen. (3) KOM(1999) 638 lopullinen. (4) KOM(1999) 686 lopullinen.